अब नेता प्रतिपक्ष के लिए संघर्ष सुवालका ने आयुक्त से मांगा कमरा
कोटा| वार्डपार्षद अनिल सुवालका को पहले तो नगर निगम पार्षद मानने को तैयार नहीं था, कोर्ट के आदेश को लागू करवाने के लिए कांग्रेसी पार्षदों को संघर्ष करना पड़ा। अब निगम प्रतिपक्ष नेता मानने को तैयार नहीं है, जबकि, कांग्रेस पार्टी उन्हें नेता प्रतिपक्ष घोषित कर चुकी है। कांग्रेसियों ने एक बार फिर आयुक्त से नेता प्रतिपक्ष मानते हुए कमरा आवंटित करने की मांग की है।
कांग्रेसी पार्षद सुवालका को पहले महापौर महेश विजय ने यह कहते हुए प्रतिपक्ष का नेता नहीं माना था कि कांग्रेस के पार्षदों की संख्या काफी कम है। इसलिए विपक्ष में नहीं बैठ सकते। इसके सुवालका के निर्वाचन का मामला अटक गया। हाईकोर्ट से सुवालका जीत गए। अब कांग्रेसी पार्षदों के प्रतिनिधिमंडल ने आयुक्त डॉ. विक्रम जिंदल से मुलाकात कर प्रतिपक्ष नेता के लिए रिजर्व कमरा आवंटित करने की मांग की। प्रतिनिधिमंडल में सुवालका के साथ पार्षद दिलीप पाठक, मोहम्मद हुसैन मोम्दा, राखी गौतम आदि शामिल थे।
^मेरेपास कांग्रेसी पार्षद आए थे। नियमानुसार उन्हें नेता प्रतिपक्ष का कमरा मिलना चाहिए। इस संबंध में सोमवार को कमरा देने के लिए मार्क कर दिया है। -डॉ. विक्रम जिंदल आयुक्त
hin_Deva hin_Deva hin_Deva hin_Deva